Document ID: 31992R1672

ΚΑΝΟΝΙΣΜΟΣ (ΕΟΚ) αριθ. 1672/92 ΤΗΣ ΕΠΙΤΡΟΠΗΣ της 29ης Ιουνίου 1992 για την τροποποίηση του κανονισμού (ΕΟΚ) αριθ. 1106/90 σχετικά με τις ανακοινώσεις που αφορούν την κοινή οργάνωση της αγοράς στον τομέα των αλιευτικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3687/91 του Συμβουλίου της 28ης Νοεμβρίου 1991 για την κοινή οργάνωση της αγοράς στον τομέα των αλιευτικών προϊόντων (1), και ιδίως το άρθρο 11 παράγραφος 4, το άρθρο 17 παράγραφος 5 και το άρθρο 19 παράγραφος 6,
Εκτιμώντας:
ότι ο κανονισμός (ΕΟΚ) αριθ. 1106/90 της Επιτροπής (2), όπως τροποποιήθηκε από τον κανονισμό (ΕΟΚ) αριθ. 1868/91 (3) καθορίστηκε ο κατάλογος των αγορών και αντιπροσωπευτικών λιμένων των κρατών μελών για τα προϊόντα του παραρτήματος Ι σημεία Α, Δ και Ε και των παραρτημάτων ΙΙ και ΙΙΙ του κανονισμού (ΕΟΚ) αριθ. 3687/91-
ότι από την 1η Ιουλίου 1991 εφαρμόζεται στις Καναρίους Νήσους το κοινοτικό δίκαιο-
ότι, για να εφαρμοστούν οι διατάξεις της κοινής οργάνωσης της αγοράς στον τομέα των αλιευτικών προϊόντων στην εν λόγω περιοχή, κρίνεται αναγκαίο να καθορισθούν οι αγορές και οι αντιπροσωπευτικοί λιμένες σε αυτή την περιοχή-
ότι, εξάλλου, πρέπει να προσαρμοστεί ο κατάλογος των αντιπροσευτικών λιμένων που αφορά τις καραβίδες-
ότι πρέπει κατά συνέπεια, να τροποποιηθεί ο κανονισμός (ΕΟΚ) αριθ. 1106/90-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Αλιευτικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1106/90 τροποποιείται ως εξής:
1. Στο παράρτημα Ι μέρος Ι σημείο 2 στοιχείο α) (Σαρδέλες του Ατλαντικού), προστίθεται ο όρος "Arrefice".
2. Στο παράρτημα Ι μέρος ΙΙΙ για τις καραβίδες (ουρές), προστίθεται ο όρος "skagen".
3. Στο παράρτημα Ι μέρος V σημεία 1 έως 5 (κεφαλόποδα), προστίθεται ο όρος "Las Palmas".
1. Στο παράρτημα Ι μέρος VI (τόνος), προστίθεται ο όρος "Arrefice".
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός εφαρμόζεται από την 1η Ιουλίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Ιουνίου 1992.

Labels: 6